CELEX: 32016R0908
Language: lt
Date: 2016-02-26 00:00:00
Title: 2016 m. vasario 26 d. Komisijos deleguotasis reglamentas (ES) 2016/908, kuriuo Europos Parlamento ir Tarybos reglamentas (ES) Nr. 596/2014 papildomas techniniais reguliavimo standartais, kuriais nustatomi rinkos praktikos pripažinimo, taip pat pripažinimo išsaugojimo, užbaigimo arba pripažinimo sąlygų pakeitimo kriterijai, procedūra ir reikalavimai (Tekstas svarbus EEE)

10.6.2016   
            
            
               LT
            
            
               Europos Sąjungos oficialusis leidinys
            
            
               L 153/3
            
         KOMISIJOS DELEGUOTASIS REGLAMENTAS (ES) 2016/908
   2016 m. vasario 26 d.
   kuriuo Europos Parlamento ir Tarybos reglamentas (ES) Nr. 596/2014 papildomas techniniais reguliavimo standartais, kuriais nustatomi rinkos praktikos pripažinimo, taip pat pripažinimo išsaugojimo, užbaigimo arba pripažinimo sąlygų pakeitimo kriterijai, procedūra ir reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (1), ypač į jo 13 straipsnio 7 dalies trečią pastraipą,
   kadangi:
   
               (1)
            
            
               nustatyti bendrieji kriterijai, procedūros ir reikalavimai turėtų padėti plėtoti vienodas pripažintos rinkos praktikos (PRP) nuostatas, didinti teisinės sistemos, pagal kurią leidžiama tokia praktika, aiškumą ir skatinti sąžiningą ir veiksmingą rinkos dalyvių elgesį. Be to, taip turėtų būti stiprinamas tvarkingas rinkos veikimas ir rinkos vientisumas;
            
         
               (2)
            
            
               siekiant užtikrinti, kad PRP netrukdytų naujovėms ir nuolatinei dinaminei finansų rinkų raidai, kompetentingos institucijos neturėtų automatiškai laikyti nepriimtinomis naujų ar besiformuojančių rinkos tendencijų, galinčių tapti nauja rinkos praktika. Veikiau tos kompetentingos institucijos turėtų įvertinti, ar tokia rinkos praktika atitinka šiame reglamente ir Reglamente (ES) Nr. 596/2014 nustatytus kriterijus;
            
         
               (3)
            
            
               PRP turėtų būti įgyvendinama taip, kad būtų užtikrintas rinkos vientisumas ir investuotojų apsauga, nesukeliant pavojaus kitiems rinkos dalyviams ir kitoms susijusioms rinkoms. Todėl reikėtų skirti deramą dėmesį skaidrumui ir sąlygoms, kuriomis reglamentuojama rinkos praktika, kurią siūloma nurodyti kaip PRP. Vertindamos rinkos praktikos, kurią tiek visuomenei, tiek kompetentingoms institucijoms siūloma nurodyti kaip PRP, skaidrumo lygį, kompetentingos institucijos turėtų atsižvelgti į įvairius galimos PRP taikymo etapus. Todėl taip pat tikslinga nustatyti specialiuosius skaidrumo reikalavimus tiems etapams, t. y. prieš rinkos dalyviams pradedant taikyti PRP, ją taikant ir rinkos dalyviams užbaigus PRP taikymą;
            
         
               (4)
            
            
               rinkos praktika, kurią kompetentingos institucijos patvirtino kaip PRP, gali būti skirtingos rūšies ir pobūdžio. Patvirtindama rinkos praktiką kaip PRP, kompetentinga institucija turėtų įvertinti informacijos atskleidimo, kurio reikalaujama iš visų asmenų, kurie ją taikys, dažnumą, siekdama užtikrinti, kad jis būtų su ta rinkos praktika suderintas ir jai tinkamas. Informacijos atskleidimo dažnumu turėtų būti pasiekta pusiausvyra tarp būtinybės informuoti visuomenę bei suteikti kompetentingai institucijai informacijos, reikalingos vykdomai stebėsenai, ir periodinio informacijos atskleidimo naštos, tenkančios PRP taikantiems subjektams. Be to, vertindamos rinkos praktiką, kuri gali būti taikoma ne prekybos vietoje, kompetentingos institucijos turėtų atsižvelgti į tai, ar laikomasi pakankamo skaidrumo rinkoje lygio;
            
         
               (5)
            
            
               kompetentingos institucijos, kurios pripažino rinkos praktiką, turėtų užtikrinti, kad ji būtų deramai, t. y. pakankamai rūpestingai ir apdairiai, stebima. Todėl reikėtų reikalauti, kad rinkos praktiką taikantys asmenys saugotų pakankamai įrašų apie visus įvykdytus sandorius ir pavedimus, kad kompetentingos institucijos galėtų vykdyti savo priežiūros funkcijas ir atlikti Reglamente (ES) Nr. 596/2014 numatytus vykdymo užtikrinimo veiksmus. Taip pat labai svarbu, kad jų rinkos praktikos taikymo veiklą būtų galima atskirti nuo kitos jų pačių arba jų klientų sąskaita vykdomos prekybos veiklos. Tai gali būti pasiekta naudojant atskiras sąskaitas;
            
         
               (6)
            
            
               pripažintą rinkos praktiką taikančio subjekto statusas yra labai svarbus aspektas, į kurį reikia atsižvelgti, ypač kai tas subjektas veikia kito asmens, kuriam rinkos praktika tiesiogiai naudinga, vardu arba sąskaita. Kompetentingos institucijos turėtų įvertinti, ar prižiūrimo asmens statusas yra svarbus konkrečios nagrinėjamos rinkos praktikos pripažinimui;
            
         
               (7)
            
            
               vertindamos rinkos praktikos, kurią siūloma nurodyti kaip PRP, poveikį rinkos likvidumui ir veiksmingumui, kompetentingos institucijos turėtų atsižvelgti į rinkos praktikos tikslą, pavyzdžiui, ar konkrečiomis aplinkybėmis rinkos praktikos tikslas yra skatinti įprastą prekybą nelikvidžiomis finansinėmis priemonėmis, išvengti poveikio darymo naudojantis dominuojančia padėtimi arba nustatyti kotiruojamas kainas, kai kyla pavojus, kad nebus prekybos sandorio šalių, arba sudaryti palankesnes sąlygas tvarkingoms operacijoms, kurių dalyvis užima dominuojančią padėtį. Kiek tai susiję su kaina, tokiais tikslais taip pat galėtų būti siekis sumažinti kainų svyravimus dėl pernelyg didelių skirtumų ir finansinės priemonės ribotos pasiūlos ar paklausos nepakenkiant rinkos tendencijai, užtikrinti kainų skaidrumą arba palengvinti sąžiningą kainų vertinimą rinkose, kuriose dauguma sandorių vykdomi ne prekybos vietoje;
            
         
               (8)
            
            
               šis reglamentas grindžiamas Europos vertybinių popierių ir rinkų institucijos Komisijai pateiktais techninių reguliavimo standartų projektais;
            
         
               (9)
            
            
               Europos vertybinių popierių ir rinkų institucija dėl techninių reguliavimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (2) 37 straipsnį, pateikti savo nuomonę;
            
         
               (10)
            
            
               siekiant užtikrinti sklandų finansų rinkų veikimą, šis reglamentas turi įsigalioti kuo skubiau, o juo nustatytos nuostatos turi būti taikomos nuo tos pačios datos kaip Reglamento (ES) Nr. 596/2014 nuostatos,
            
         PRIĖMĖ ŠĮ REGLAMENTĄ:
   I SKYRIUS
   
      BENDROJI NUOSTATA
   
   1 straipsnis
   Apibrėžtys
   Šiame reglamente „prižiūrimi asmenys“ – bet kurie iš toliau išvardytų subjektų:
   
               a)
            
            
               investicinės įmonės, gavusios veiklos leidimą pagal Europos Parlamento ir Tarybos direktyvą 2014/65/ES (3);
            
         
               b)
            
            
               kredito įstaigos, gavusios veiklos leidimą pagal Europos Parlamento ir Tarybos direktyvą 2013/36/ES (4);
            
         
               c)
            
            
               finansų sandorio šalys, kaip apibrėžta Europos Parlamento ir Tarybos reglamento (ES) Nr. 648/2012 (5) 2 straipsnio 8 punkte;
            
         
               d)
            
            
               bet kuris asmuo, kuriam taikomos veiklos leidimo sąlygos, organizaciniai reikalavimai ir kompetentingos finansų institucijos ar nacionalinės reguliavimo institucijos, kaip apibrėžta Europos Parlamento ir Tarybos reglamente (ES) Nr. 1227/2011 (6), vykdoma priežiūra;
            
         
               e)
            
            
               bet kuris asmuo, kuriam taikomos veiklos leidimo sąlygos, organizaciniai reikalavimai ir kompetentingų institucijų, reguliavimo institucijų arba agentūrų, atsakingų už biržos prekių neatidėliotinų sandorių ar išvestinių finansinių priemonių rinkas, vykdoma priežiūra;
            
         
               f)
            
            
               dalyviai, kurie laikosi reikalavimų pagal Europos Parlamento ir Tarybos direktyvą 2003/87/EB (7), nustatančią šiltnamio efektą sukeliančių dujų emisijos leidimų sistemą.
            
         II SKYRIUS
   
      PRIPAŽINTA RINKOS PRAKTIKA
   
   
      1 SKIRSNIS
   
   
      
         Pripažintos rinkos praktikos patvirtinimas
      
   
   2 straipsnis
   Bendrieji reikalavimai
   1.   Prieš patvirtindamos rinkos praktiką kaip pripažintą rinkos praktiką (PRP), kompetentingos institucijos:
   
               a)
            
            
               įvertina rinkos praktiką pagal kiekvieną iš Reglamento (ES) Nr. 596/2014 13 straipsnio 2 dalyje nustatytų ir šio skyriaus 2 skirsnyje patikslintų kriterijų;
            
         
               b)
            
            
               dėl tinkamumo patvirtinti rinkos praktiką kaip PRP atitinkamai konsultuojasi su susijusiomis įstaigomis, įskaitant bent emitentų, investicinių įmonių, kredito įstaigų, investuotojų, apyvartinių taršos leidimų rinkos dalyvių, daugiašalę prekybos sistemą (DPS) ar organizuotą prekybos sistemą (OPS) administruojančių rinkos dalyvių ir reguliuojamos rinkos dalyvių atstovais, taip pat su kitoms institucijoms.
            
         2.   Kompetentingos institucijos, ketindamos patvirtinti rinkos praktiką kaip PRP, praneša EVPRI ir kitoms kompetentingoms institucijoms apie tokį ketinimą pagal 3 skirsnyje nustatytą tvarką, naudodamos priede pateiktą šabloną.
   3.   Kai kompetentingos institucijos patvirtina rinkos praktiką kaip PRP pagal Reglamento (ES) Nr. 596/2014 13 straipsnį ir šį reglamentą, jos viešai savo interneto svetainėje skelbia sprendimą dėl rinkos praktikos patvirtinimo kaip PRP ir atitinkamos PRP aprašymą, priede pateiktame šablone nurodydamos šią informaciją:
   
               a)
            
            
               asmenų, kurie gali taikyti PRP, rūšių aprašymą;
            
         
               b)
            
            
               asmenų arba grupės asmenų, kuriems gali būti naudingas PRP taikymas, ją taikant tiesiogiai arba paskiriant ją taikyti kitą asmenį (toliau – naudos gavėjas), rūšių aprašymą;
            
         
               c)
            
            
               finansinės priemonės, su kuria PRP yra susijusi, rūšies aprašymą;
            
         
               d)
            
            
               nuorodą į tai, ar PRP galima taikyti tam tikrą laiką, ir atvejų ar sąlygų, dėl kurių praktika gali būti laikinai nutraukta, laikinai sustabdyta arba užbaigta taikyti, aprašymą.
            
         Asmenys, nurodyti pirmos pastraipos a punkte, yra atsakingi už bet kokį sprendimą dėl prekybos, be kita ko, pavedimo pateikimą, atšaukimą arba pakeitimą ir sandorio sudarymą arba prekybos vykdymą, susijusius su PRP.
   
      2 SKIRSNIS
   
   
      
         Kriterijų, į kuriuos reikia atsižvelgti patvirtinant pripažintą rinkos praktiką, patikslinimas
      
   
   3 straipsnis
   Skaidrumas
   1.   Nustatydamos, ar rinkos praktiką galima patvirtinti kaip PRP ir ar ji atitinka Reglamento (ES) Nr. 596/2014 13 straipsnio 2 dalies a punkte nustatytą kriterijų, kompetentingos institucijos tikrina, ar rinkos praktika užtikrinama, kad visuomenei būtų atskleidžiama tokia informacija:
   
               a)
            
            
               prieš rinkos praktiką taikant kaip PRP:
               
                           i)
                        
                        
                           naudos gavėjų ir asmenų, kurie ją taikys, taip pat vieno iš jų, kuris atsakingas už skaidrumo reikalavimų laikymąsi pagal šios dalies b ir c punktus, tapatybė;
                        
                     
                           ii)
                        
                        
                           finansinių priemonių, dėl kurių PRP bus taikoma, nurodymas;
                        
                     
                           iii)
                        
                        
                           laikotarpis, per kurį PRP bus taikoma, atvejai ar sąlygos, dėl kurių ji gali būti laikinai nutraukta, laikinai sustabdyta arba užbaigta taikyti;
                        
                     
                           iv)
                        
                        
                           prekybos vietų, kuriose PRP bus taikoma, nustatymas ir, jei taikoma, galimybės vykdyti sandorius ne prekybos vietoje nurodymas;
                        
                     
                           v)
                        
                        
                           didžiausios grynųjų pinigų sumos ir finansinių priemonių, priskirtų taikomai PRP, kiekio nuoroda, jei taikytina;
                        
                     
         
               b)
            
            
               kai rinkos praktika jau taikoma kaip PRP:
               
                           i)
                        
                        
                           reguliariai – išsami informacija apie prekybos veiklą, susijusią PRP taikymu, kaip antai įvykdytų sandorių skaičius, prekybos mastas, vidutinis sandorių dydis ir vidutiniai kotiruojamų kainų skirtumai, įvykdytų sandorių kainos;
                        
                     
                           ii)
                        
                        
                           bet kokie anksčiau atskleistos informacijos apie PRP pokyčiai, įskaitant pokyčius, susijusius su turimais ištekliais: grynaisiais pinigais ir finansinėmis priemonėmis, PRP taikančių asmenų tapatybės pokyčiai ir bet kokie grynųjų pinigų ar finansinių priemonių paskirstymo pokyčiai naudos gavėjo ir PRP taikančių asmenų sąskaitose;
                        
                     
         
               c)
            
            
               kai rinkos praktika nebetaikoma kaip PRP ją taikiusio asmens, naudos gavėjo arba abiejų iniciatyva:
               
                           i)
                        
                        
                           tai, kad PRP taikymas yra užbaigtas;
                        
                     
                           ii)
                        
                        
                           PRP taikymo aprašymas;
                        
                     
                           iii)
                        
                        
                           PRP taikymo užbaigimo priežastys ar motyvai.
                        
                     
         Taikant b punkto i papunktį, jeigu per vieną prekybos sesiją vykdomi keli sandoriai, teikiant atitinkamų kategorijų informaciją gali būti priimtini dienos suvestiniai duomenys.
   2.   Nustatydamos, ar rinkos praktiką galima patvirtinti kaip PRP ir ar ji atitinka Reglamento (ES) Nr. 596/2014 13 straipsnio 2 dalies a punkte nustatytą kriterijų, kompetentingos institucijos tikrina, ar rinkos praktika užtikrinama, kad joms būtų atskleidžiama ši informacija:
   
               a)
            
            
               prieš rinkos praktiką taikant kaip PRP, susitarimai ar sutartys tarp nustatytų naudos gavėjų ir asmenų, kurie taikys rinkos praktiką, ją patvirtinus kaip PRP, kai tokie susitarimai ar sutartys yra būtini jos taikymui;
            
         
               b)
            
            
               kai rinkos praktika taikoma kaip PRP, periodinė ataskaita kompetentingai institucijai, kurioje pateikiama išsami informacija apie įvykdytus sandorius ir bet kokių susitarimų ar sutarčių tarp naudos gavėjo ir rinkos praktiką kaip PRP taikančių asmenų vykdymą.
            
         4 straipsnis
   Rinkos jėgų veikimo apsauga ir pasiūlos bei paklausos jėgų sąveika
   1.   Nustatydamos, ar rinkos praktika, kurią siūloma patvirtinti kaip PRP, atitinka Reglamento (ES) Nr. 596/2014 13 straipsnio 2 dalies b punkte nustatytą kriterijų, kompetentingos institucijos svarsto, ar rinkos praktika ribojamos kitų rinkos dalyvių galimybės reaguoti į sandorius. Kompetentingos institucijos taip pat atsižvelgia bent jau į toliau nurodytus kriterijus, susijusius su rūšimis asmenų, kurie taikys rinkos praktiką, kai ji bus patvirtinta kaip PRP:
   
               a)
            
            
               ar jie yra prižiūrimi asmenys;
            
         
               b)
            
            
               ar jie yra prekybos vietos, kurioje bus taikoma PRP, nariai;
            
         
               c)
            
            
               ar jie tvarko pavedimų ir sandorių, susijusių su taikoma rinkos praktika, įrašus taip, kad juos galima lengvai atskirti nuo kitos prekybos veiklos, taip pat tvarko atskiras su PRP taikymu susijusias sąskaitas, visų pirma siekdami parodyti, kad nauji pavedimai įrašomi atskirai ir individualiai, nesumuojant kelių klientų pavedimų;
            
         
               d)
            
            
               ar jie yra įdiegę specialias vidaus procedūras, pagal kurias:
               
                           i)
                        
                        
                           nedelsiant nustatoma su rinkos praktika susijusi veikla;
                        
                     
                           ii)
                        
                        
                           kompetentingai institucijai paprašius, jai nedelsiant sudaroma galimybė susipažinti su atitinkamų pavedimų ir sandorių įrašais;
                        
                     
         
               e)
            
            
               ar jie turi reikiamų atitikties ir audito išteklių, kad galėtų stebėti ir užtikrinti, kad PRP nustatytų sąlygų būtų visuomet laikomasi;
            
         
               f)
            
            
               ar jie saugo c punkte nurodytus įrašus ne trumpiau kaip penkerius metus.
            
         2.   Kompetentingos institucijos atsižvelgia į tai, kokiu mastu pagal rinkos praktiką nustatomas ex ante prekybos sąlygų sąrašas, įskaitant kainų ir kiekių bei pozicijų apribojimus, kad ta praktika būtų taikoma kaip PRP.
   3.   Kompetentingos institucijos įvertina, kokiu mastu pagal rinkos praktiką ir jos taikymo susitarimą arba sutartį:
   
               a)
            
            
               suteikiama galimybė PRP taikančiam asmeniui veikti nepriklausomai nuo naudos gavėjo, nesilaikant naudos gavėjo nurodymų, informacijos arba jam nedarant įtakos dėl prekybos vykdymo būdo;
            
         
               b)
            
            
               suteikiama galimybė išvengti interesų konfliktų tarp naudos gavėjo ir PRP taikančio asmens klientų.
            
         5 straipsnis
   Poveikis rinkos likvidumui ir veiksmingumui
   Nustatydamos, ar rinkos praktika, kurią siūloma patvirtinti kaip PRP, atitinka Reglamento (ES) Nr. 596/2014 13 straipsnio 2 dalies c punkte nustatytą kriterijų, kompetentingos institucijos vertina rinkos praktikos poveikį bent šiems aspektams:
   
               a)
            
            
               prekybos mastui;
            
         
               b)
            
            
               pavedimų skaičiui pavedimų knygoje (atvirų užsakymų lygiui);
            
         
               c)
            
            
               sandorių vykdymo greičiui;
            
         
               d)
            
            
               vienos sesijos apyvartos vidutinei svertinei kainai, dienos uždarymo kainai;
            
         
               e)
            
            
               pirkimo ir pardavimo kainų skirtumui, kainų svyravimui ir kintamumui;
            
         
               f)
            
            
               kotiruojamų kainų arba sandorių tvarkingumui.
            
         6 straipsnis
   Poveikis tinkamam rinkos veikimui
   1.   Nustatydamos, ar rinkos praktika, kurią siūloma patvirtinti kaip PRP, atitinka Reglamento (ES) Nr. 596/2014 13 straipsnio 2 dalies d punkte nustatytą kriterijų, kompetentingos institucijos atsižvelgia į šiuos aspektus:
   
               a)
            
            
               tikimybę, kad rinkos praktika galėtų turėti įtakos kainodaros procesams prekybos vietoje;
            
         
               b)
            
            
               kokiu mastu rinkos praktika galėtų palengvinti kainų ir pavedimų, įtraukiamų į pavedimų knygą, vertinimą ir ar ją taikant kaip PRP vykdytini sandoriai ar pateiktini pavedimai neprieštarautų atitinkamos prekybos vietos prekybos taisyklėms;
            
         
               c)
            
            
               sąlygas, kuriomis 3 straipsnyje nurodyta informacija atskleidžiama visuomenei, įskaitant atvejus, kai ji atskleidžiama atitinkamos prekybos platformos interneto svetainėje ir atitinkamais atvejais vienu metu paskelbiama naudos gavėjų interneto svetainėse;
            
         
               d)
            
            
               kokiu mastu pagal rinkos praktiką nustatomas ex ante atvejų ar sąlygų sąrašas, kai jos kaip PRP taikymas laikinai sustabdomas arba apribojamas, inter alia, konkretūs prekybos laikotarpiai ar etapai, pavyzdžiui, aukciono etapai, perėmimas, pradinis viešas akcijų platinimas, kapitalo didinimas, antrinis akcijų platinimas.
            
         Taikant pirmos pastraipos b punktą, taip pat atsižvelgiama į rinkos praktiką, pagal kurią sandorius ir pavedimus realiu laiku stebi rinkos dalyvis arba investicinės įmonė ar rinkos dalyviai, administruojantys DPS ar OPS.
   2.   Kompetentingos institucijos vertina, kokiu mastu pagal rinkos praktiką sudaromos sąlygos:
   
               a)
            
            
               su jos taikymu susijusius pavedimus pateikti ir vykdyti per prekybos sesijos aukciono atidarymo ar uždarymo etapus;
            
         
               b)
            
            
               su jos taikymu susijusius pavedimus arba sandorius pateikti arba vykdyti laikotarpiais, kai vykdomos stabilizavimo ir atpirkimo operacijos.
            
         7 straipsnis
   Susijusių rinkų vientisumo rizika
   Nustatydamos, ar rinkos praktika, kurią siūloma patvirtinti kaip PRP, atitinka Reglamento (ES) Nr. 596/2014 13 straipsnio 2 dalies e punkte nustatytą kriterijų, kompetentingos institucijos atsižvelgia į:
   
               a)
            
            
               tai, ar apie sandorius, susijusius su rinkos praktika, kuri jau patvirtinta kaip PRP, bus pranešama kompetentingoms institucijoms reguliariai;
            
         
               b)
            
            
               tai, ar ištekliai (grynieji pinigai ar finansinės priemonės), skirtini PRP taikyti, yra proporcingi ir atitinka pačios PRP tikslus;
            
         
               c)
            
            
               paslaugų, suteiktų taikant PRP, kompensavimo pobūdį ir dydį ir tai, ar tos kompensacijos dydis nustatomas kaip fiksuota suma; tai, kad jei siūlomas kintamoji kompensacija, ji negali skatinti elgesio, kuris gali trukdyti rinkos vientisumui ar tvarkingam rinkos veikimui, ir kompetentinga institucija gali jį įvertinti;
            
         
               d)
            
            
               ar asmenys, kurie taikys PRP, užtikrina, jei tai tinka konkrečiai rinkai, tinkamą PRP taikyti skirto turto atskyrimą nuo savo klientų turto, jei jo yra, arba savo turto;
            
         
               e)
            
            
               ar naudos gavėjų ir PRP taikančių asmenų atitinkamos pareigos arba, kai taikoma, jų bendros pareigos yra aiškiai apibrėžtos;
            
         
               f)
            
            
               ar asmenys, kurie taikys PRP, turi organizacinę struktūrą ir tinkamą vidaus tvarką, kuriomis būtų užtikrinama, kad su PRP susiję sprendimai dėl prekybos išliktų konfidencialūs kitų to asmens skyrių atžvilgiu ir būtų nepriklausomi nuo prekybos pavedimų, gautų iš klientų, portfelio valdymo ar savo sąskaita pateiktų pavedimų;
            
         
               g)
            
            
               ar nustatyta tinkama informacijos teikimo tvarka tarp naudos gavėjo ir asmens, kuris taikys PRP, kad būtų galima keistis informacija, kuri būtina jų atitinkamoms teisinėms ir sutartinėms prievolėms, jei taikytinos, vykdyti.
            
         8 straipsnis
   Rinkos praktikos tyrimas
   Nustatydamos, ar rinkos praktika, kurią siūloma patvirtinti kaip PRP, atitinka Reglamento (ES) Nr. 596/2014 13 straipsnio 2 dalies f punkte nustatytą kriterijų, kompetentingos institucijos visų pirma atsižvelgia į bet kokio rinkos, kurią jos stebi, tyrimo, dėl kurio gali būti suabejota tvirtintina PRP, rezultatus.
   9 straipsnis
   Rinkos struktūrinės savybės
   Pagal Reglamento (ES) Nr. 596/2014 13 straipsnio 2 dalies g punktą atsižvelgdamos į mažmeninių investuotojų dalyvavimą atitinkamoje rinkoje, kompetentingos institucijos įvertina bent tai:
   
               a)
            
            
               poveikį, kurį rinkos praktika gali turėti mažmeninių investuotojų interesams, kai rinkos praktika susijusi su finansinėmis priemonėmis, kuriomis prekiaujama rinkose, kuriose dalyvauja mažmeniniai investuotojai;
            
         
               b)
            
            
               ar rinkos praktika padidina tikimybę mažmeniniams investuotojams rasti mažesnio likvidumo finansinių priemonių sandorio šalių nedidinant jų prisiimamos rizikos.
            
         
      3 SKIRSNIS
   
   
      
         Procedūros
      
   
   10 straipsnis
   Pranešimas, kai ketinama patvirtinti pripažintą rinkos praktiką
   1.   Pagal Reglamento (ES) Nr. 596/2014 13 straipsnio 3 dalį kompetentingos institucijos apie savo ketinimą patvirtinti PRP praneša EVPRI ir kitoms kompetentingoms institucijoms vienu metu paštu arba elektroniniu laišku, naudodamosi iš anksto sudarytu kontaktinių punktų sąrašu, kurį kompetentingos institucijos ir EVPRI turi sudaryti ir nuolatos tvarkyti.
   2.   1 dalyje nurodytame pranešime pateikiama tokia informacija:
   
               a)
            
            
               pareiškimas apie ketinimą patvirtinti PRP, įskaitant numatomą patvirtinimo datą;
            
         
               b)
            
            
               pranešimą pateikusi kompetentinga institucija ir kompetentingos institucijos asmens (-ų) ryšiams kontaktiniai duomenys (vardas, pavardė, darbo telefono numeris ir e. pašto adresas, pareigos);
            
         
               c)
            
            
               išsamus rinkos praktikos aprašymas, įskaitant:
               
                           i)
                        
                        
                           finansinių priemonių rūšis ir prekybos vietas, kuriose bus taikoma PRP;
                        
                     
                           ii)
                        
                        
                           asmenų, kurie gali taikyti PRP, rūšis;
                        
                     
                           iii)
                        
                        
                           naudos gavėjų rūšį;
                        
                     
                           iv)
                        
                        
                           nuorodą į tai, ar rinkos praktiką galima taikyti tam tikrą laiką, ir į bet kokius atvejus ar sąlygas, dėl kurių praktika gali būti laikinai nutraukiama, laikinai sustabdoma arba užbaigiama taikyti;
                        
                     
         
               d)
            
            
               priežastis, dėl kurios praktika gali būti laikoma manipuliavimu rinka pagal Reglamento (ES) Nr. 596/2014 12 straipsnį;
            
         
               e)
            
            
               išsami informacija apie vertinimą pagal Reglamento (ES) Nr. 596/2014 13 straipsnio 2 dalį.
            
         3.   Į 1 dalyje nurodytą pranešimą, naudojantis priede nustatytu šablonu, įtraukiama siūlomos rinkos praktikos vertinimo lentelė.
   11 straipsnis
   EVPRI nuomonė
   1.   Gavusi pranešimą, nurodytą Reglamento (ES) Nr. 596/2014 13 straipsnio 4 dalyje, ir prieš pateikdama nuomonę, kurios reikalaujama pagal tą dalį, EVPRI savo iniciatyva arba bet kuriai kompetentingai institucijai paprašius pradeda procesą, kad pranešimą pateikusiai kompetentingai institucijai praneštų su rinkos praktika, apie kurią pranešta, susijusias preliminarias pastabas, rūpimus klausimus, nepritarimą jai ar prašymą pateikti paaiškinimų, jei tokių reikia. Pranešimą pateikusi kompetentinga institucija gali išsamiau paaiškinti apie pranešamą rinkos praktiką EVPRI.
   2.   Jeigu vykstant 1 dalyje nurodytam procesui įvyksta kokie nors esminiai arba svarbūs pokyčiai, kurie turi poveikio rinkos praktikos, apie kurią pranešama, arba pranešimą pateikusios kompetentingos institucijos atlikto vertinimo esmei ar turiniui, EVPRI nuomonės apie praktiką, apie kurią pranešta, teikimo procesas nutraukiamas. Atitinkamais atvejais kompetentinga institucija pagal Reglamento (ES) Nr. 596/2014 13 straipsnio 3 dalį gali pradėti naują procesą, kad pakeista praktika būtų patvirtinta kaip PRP.
   
      4 SKIRSNIS
   
   
      
         Pripažintos rinkos praktikos išsaugojimas, pakeitimas ir užbaigimas
      
   
   12 straipsnis
   Patvirtintos PRP peržiūra
   1.   Kompetentingos institucijos, kurios patvirtino PRP, reguliariai ir bent kas dvejus metus, vertina, ar toliau laikomasi PRP patvirtinimo sąlygų, nustatytų Reglamento (ES) Nr. 596/2014 13 straipsnio 2 dalyje ir šio skyriaus 2 skirsnyje.
   2.   Nepaisant reguliarios peržiūros pagal Reglamento (ES) Nr. 596/2014 13 straipsnio 8 dalį, 1 dalyje nurodytas vertinimo procesas taip pat pradedamas šiais atvejais:
   
               a)
            
            
               kai nustatomos bet kokios sankcijos, susijusios su patvirtinta PRP;
            
         
               b)
            
            
               kai dėl svarbaus rinkos aplinkos pokyčio, nurodyto to reglamento 13 straipsnio 8 dalyje, nebesilaikoma vienos ar daugiau patvirtintos pripažintos praktikos sąlygų;
            
         
               c)
            
            
               kai kompetentinga institucija turi priežasčių įtarti, kad PRP naudos gavėjų arba ją taikančių asmenų veiksmai pažeidžia arba pažeidė Reglamento (ES) Nr. 596/2014 nuostatas.
            
         3.   Jeigu vertinimas atskleidžia, kad patvirtinta PRP nebeatitinka kompetentingų institucijų pradinio įvertinimo, nurodyto 2 skirsnyje, sąlygų, kompetentingos institucijos arba siūlo pakeisti pripažinimo sąlygas, arba užbaigti PRP, atsižvelgdamos į 13 straipsnyje nustatytus kriterijus.
   4.   Kompetentingos institucijos praneša EVPRI apie vertinimo proceso rezultatus, įskaitant atvejus, kai PRP išsaugoma jos nekeičiant.
   5.   Jeigu kompetentinga institucija pasiūlo keisti patvirtintos PRP sąlygas, ji laikosi 2 straipsnyje nustatytų reikalavimų.
   6.   Jeigu kompetentinga institucija nusprendžia užbaigti PRP, ji viešai paskelbia ir praneša apie savo sprendimą vienu metu visoms kitoms kompetentingoms institucijoms ir EVPRI, nurodydama PRP užbaigimo datą, siekdama atnaujinti pagal Reglamento (ES) Nr. 596/2014 13 straipsnio 9 dalį savo paskelbtą PRP sąrašą.
   13 straipsnis
   Patvirtintos PRP keitimo arba užbaigimo kriterijai
   Nustatydamos, ar užbaigti patvirtintą PRP arba pasiūlyti pakeisti jos pripažinimo sąlygas, kompetentingos institucijos atsižvelgia į tai:
   
               a)
            
            
               kokiu mastu naudos gavėjai arba PRP taikantys asmenys laikosi pagal tą PRP nustatytų sąlygų;
            
         
               b)
            
            
               kokiu mastu naudos gavėjų arba PRP taikančių asmenų elgesys turėjo poveikio tam, kad nebesilaikoma bet kurio iš Reglamento (ES) Nr. 596/2014 13 straipsnio 2 dalyje nustatytų kriterijų;
            
         
               c)
            
            
               kokiu mastu tam tikrą laiką rinkos dalyviai PRP nebenaudojo;
            
         
               d)
            
            
               ar dėl svarbaus atitinkamo rinkos aplinkos pokyčio, nurodyto Reglamento (ES) Nr. 596/2014 13 straipsnio 8 dalyje, nebeįmanoma laikytis bet kokių PRP patvirtinimo sąlygų arba jų nėra būtina laikytis, visų pirma atsižvelgiant į tai:
               
                           i)
                        
                        
                           ar PRP tikslo pasiekti nebeįmanoma;
                        
                     
                           ii)
                        
                        
                           ar tolesnis priimtos PRP naudojimas galėtų turėti neigiamą poveikį kompetentingos institucijos prižiūrimų rinkų vientisumui ar veiksmingumui;
                        
                     
         
               e)
            
            
               ar yra susidariusi situacija, numatyta bet kurioje patvirtintos PRP bendrojoje užbaigimo nuostatoje.
            
         III SKYRIUS
   
      BAIGIAMOJI NUOSTATA
   
   14 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. liepos 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 173, 2014 6 12, p. 1.
   
      (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).
   
      (3)  2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (OL L 173, 2014 6 12, p. 349).
   
      (4)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).
   
      (5)  2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).
   
      (6)  2011 m. spalio 25 d. Europos Parlamento ir Tarybos reglamentas (ES) Nr. 1227/2011 dėl didmeninės energijos rinkos vientisumo ir skaidrumo (OL L 326, 2011 12 8, p. 1).
   
      (7)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (OL L 275, 2003 10 25, p. 32).
   
      PRIEDAS
      
         Pranešimo apie ketinimą patvirtinti pripažintą rinkos praktiką šablonas
      
      
                  
                     Pripažinta rinkos praktika (PRP):
                     [įrašyti PRP pavadinimą]
                  
               
            
                  
                     Pasiūlyta PRP patvirtinimo data:
                     [įrašyti datą, kurią pranešimą pateikusi kompetentinga institucija ketina patvirtinti PRP]
                  
               
            
                  
                     PRP aprašymas
                  
                  
                     [įrašyti tekstą, taip pat finansinių priemonių rūšis ir prekybos vietas, kuriose bus taikoma PRP; asmenų, kurie gali taikyti PRP, rūšis; naudos gavėjų rūšį ir nuorodą į tai, ar rinkos praktiką galima taikyti tam tikrą laiką, ir į bet kokius atvejus ar sąlygas, dėl kurių praktika gali būti laikinai nutraukiama, laikinai sustabdoma arba užbaigiama taikyti]
                  
               
            
                  
                     Priežastis, dėl kurios tokia praktika galėtų būti laikoma manipuliavimu rinka
                  
                  
                     [įrašyti tekstą]
                  
               
            
                  
                     VERTINIMAS
                  
               
            
                  
                     Kriterijų, į kuriuos atsižvelgta, sąrašas
                  
               
               
                  
                     Kompetentingos institucijos išvada ir loginis pagrindas
                  
               
            
                  
                              a)
                           
                           
                              skaidrumo lygio užtikrinimas rinkoje
                           
                        
               
                  
                     [įrašyti tekstą, kuriuo pagrindžiamas šis kriterijus]
                  
               
            
                  
                              b)
                           
                           
                              rinkos jėgų veikimo apsaugos mastas ir tinkama pasiūlos ir paklausos jėgų sąveika
                           
                        
               
                  
                     [įrašyti tekstą, kuriuo pagrindžiamas šis kriterijus]
                  
               
            
                  
                              c)
                           
                           
                              poveikis rinkos likvidumui ir veiksmingumui
                           
                        
               
                  
                     [įrašyti tekstą, kuriuo pagrindžiamas šis kriterijus]
                  
               
            
                  
                              d)
                           
                           
                              atitinkamos rinkos prekybos mechanizmas ir galimybė rinkos dalyviams tinkamai ir laiku reaguoti į naują padėtį, kuri susidaro dėl tos praktikos, rinkoje
                           
                        
               
                  
                     [įrašyti tekstą, kuriuo pagrindžiamas šis kriterijus]
                  
               
            
                  
                              e)
                           
                           
                              tiesioginė ar netiesioginė rizika susijusių reguliuojamų ar nereguliuojamų atitinkamų finansinių priemonių rinkų vientisumui Sąjungoje
                           
                        
               
                  
                     [įrašyti tekstą, kuriuo pagrindžiamas šis kriterijus]
                  
               
            
                  
                              f)
                           
                           
                              bet kokio atitinkamos rinkos praktikos tyrimo, kurį atliko kompetentinga institucija ar kita institucija, rezultatai, ypač kai taikant atitinkamą rinkos praktiką pažeidžiamos apsaugos nuo piktnaudžiavimo rinka taisyklės ar nuostatos arba elgesio kodeksai, nesvarbu, ar tai tiesiogiai ar netiesiogiai taikytina aptariamai rinkai ar susijusioms rinkoms Sąjungoje
                           
                        
               
                  
                     [įrašyti tekstą, kuriuo pagrindžiamas šis kriterijus]
                  
               
            
                  
                              g)
                           
                           
                              atitinkamos rinkos struktūrinės savybės, inter alia, ar rinka reguliuojama, ar ne, parduodamų finansinių priemonių ir rinkos dalyvių rūšys, įskaitant mažmeninių investuotojų dalyvavimo atitinkamoje rinkoje mastą
                           
                        
               
                  
                     [įrašyti tekstą, kuriuo pagrindžiamas šis kriterijus]